title: "Hemelsrochtingen"
text: "Di Hemelsrochtingen sen wichtig fuar di Nawigatsjoon \u00fcp di \u00d6\u00f6rt.\n Nuur\u0111(en) - weeget hent\u00f6 di Nuur\u0111pool\n Uast(en) - weeget diar hen, hur di \u00d6\u00f6rt h\u00f6\u00f6r hendrait (Hur di Sen \u0101pgiar)\n S\u00fc\u0111(ern) - weeget hent\u00f6 di S\u00fc\u0111erpool, of diarhen, fan hur di Sen t\u00f6 Medai skiinjt\n Weest(en) - weeget diar hen, hur di \u00d6\u00f6rt h\u00f6\u00f6r fan wech drait (Hur di Sen \u00f6nergiar)\n\nIindiiling\n\nStreek \nFjur Waien leengi ek fuar en rocht Nawigatsjoon, en diaraur haa di Seefaarers di Winjruus ginauer iindiilt:\nNuur\u0111 - Nuur\u0111 t\u00f6 Uast - Nuur\u0111-Nuur\u0111uast - Nuur\u0111uast tu Nuur\u0111 - Nuur\u0111uast - Nuur\u0111uast tu Uast - Uast-Nuur\u0111uast - Uast t\u00f6 Nuur\u0111 - Uast - en sa fii\u0111er ... biluki diart\u00f6 uk dat Skelt rochts. \nHat jeft 32 Streeken en ark Streek es 11,25 (=360:32) Graad breer.\n\nGraad \nDeling uur man uk bi di Seefaarers di Krais me sin 360 Graad nemen:\nDit bigent bi 0 Graad (Nuur\u0111) en lapt da rochts om t\u00f6 Uast (90 Graad), S\u00fc\u0111ern (180 graad) en Weest (270 graad).\nDiarme en me di GPS-Technik let jam Kurs en Positsjoon gans ginau \u00fctfinj.\n\nN\u00fc jeft et \"Graad\" jaa uk fuar Temperatuuren. Dat es ek sa iinfach \u00fctenachler t\u00f6 hual; hat jeft niin ekstra Teeken.Fuar di Temperatuur en fuar't Winkelmeten es dit san Kringel (Sa \u00fcs 45\u00b0, wat mal hit of nuur\u0111uast meen ken). \nFuar di Temperatuuren kumt jit en \"C\" fuar \"Celsius\" of en \"F\" fuar \"Fahrenheit\" diarachter skrewen, dat em weet, dat en Temperatuur \u00f6nd\u00f6nen uur en ee\u0111er hok Systeem di meten uuren es. \nBi dat Temperatuursysteem \"Kelvin\" uur niin Graadteeken bit\u00f6 set (273 Kelvin sen sa fuul \u00fcs 0\u00b0C).\n\nBi di Winkels kum jit di Min\u00fcten diartwesken, wat me en Apostroph \u00f6nd\u00f6nen uur. \nArk Winkelgraad heer 60 Min\u00fcten (Bisp\u00f6l: 44\u00b0 11' wiar 44 Graad en 11 Min\u00fcten, en bet nuur\u0111fuar fan nuur\u0111uast, wat 45\u00b0 sen). Di Min\u00fcten haa we\u0111er 60 Sekunden, wat me Guusfet (\") \u00f6nd\u00f6nen uur (Sa \u00fcs 44\u00b0 11' 34\")\n\nT\u00f6 Medai skiinjt di Sen fan 180\u00b0; dat Leecht falt hent\u00f6 0\u00b0.\n\n \nSiafaard"